Tinus & Carin se plaas verlowing - Mooi Troues
Tinus & Carin se plaas verlowing
Tinus en Carin was albei studente in Potchefstroom en is aan die einde van hul eerstejaar deur gemeenskaplike vriende aanmekaar voorgestel tydens ŉ nuwejaars-naweek in Clarens.
Met nuwejaar het hulle op die hoek van ŉ straat in die dorpie gedans en het Tinus vir sy vriend gesê dat hy nog eendag met haar gaan uitgaan. “Sowat ŉ jaar later het ons mekaar weer in Potch raakgeloop en kon nie ophou gesels nie,” daarna was die skoot hoog deur en Tinus en Carin het in Maart van hulle derdejaar-studies begin uitgaan.
Tinus was ekstra versigtig met sy handbagasie op die vlug Kaapstad toe in Maart hierdie jaar, hy het seker gemaak dat Carin niks in die rugsak sou soek (of vind) nie.
Tydens hulle Kaap langnaweek het die paartjie ŉ “road-trip” video gemaak van oral waar hulle rond gery het. Laat Saterdag middag het hulle gaan piekniek hou op Seinheuwel, Tinus het die perfekte plek gesoek vir die kamera sodat hulle ŉ foto kon neem. Sonder Carin se wete het hy ŉ video opgeneem en op sy knieë gegaan om haar te vra om te trou. Só het hy hulle spesiale oomblik vir altyd vasgevang.
Ons trou op die 7de Februarie 2015 by The Stone Cellar, buite Heidelberg. Ons was albei verlief op die mooi plaas na ons eerste besoek en kan nie wag vir ons groot dag nie!
Ons droom-troue is een wat ons kan deel met die mense wie ons die heel liefste het, ons is geseën met wonderlike gesinne en baie spesiale vriende. Ons het ook die ongelooflike voorreg om ‘n belofte af te lê in die teenwoordigheid van ons Hemelse Vader, terwyl my pa die huweliks-boodskap gaan lewer.
Fotograaf: Ian Odendaal Photography
Roche & Arthur se selfdoen troue
Jon & Jennilee se feestelike troudag
Die liefde is geduldig uitstel kaartjie idee
VORIGE ARTIKELZerilda & Johnny se Troue
VOLGENDE ARTIKELTrou Inspirasie: Elegante Swart & Goud
Hugo & Renata se woud verlowing